Σούπερ Λίγκα 2017–18

Η Σούπερ Λίγκα 2017–18 (γνωστή και ως Super League Σουρωτή για εμπορικούς λόγους) ήταν το ελληνικό πρωτάθλημα ποδοσφαίρου της περιόδου 2017-18, το 59ο πρωτάθλημα που διεξήχθη σε μορφή εθνικής κατηγορίας , το 39ο από καταβολής του επαγγελματικού ποδοσφαίρου, το 12ο με την ονομασία Σούπερ Λίγκα. Μετείχαν 16 σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ 2016–17. Η Σούπερ Λίγκα 2017–18 ήταν η πρώτη μετά από 10 χρόνια, η οποία δεν είχε play-off. Πρωταθλήτρια Ελλάδος για 12η φορά στην ιστορία της αναδείχθηκε η ΑΕΚ.

 ΑΕΚ Προπονητής: Μανόλο Χιμένεθ. Ποδοσφαιριστές: (Σε παρένθεση συμμετοχές/τέρματα) Τερματοφύλακες: Ανέστης (10), Μπάρκας (5), Ντούνης, Τσιντώτας (15). Αμυντικοί: Βινίσιους (3), Βράνιες (19/4), Γιαννούτσος (1), Γκάλο (26/1), Λαμπρόπουλος (19), Λόπες (19/1), Μπακάκης (26), Τζανετόπουλος (1), Τσιγκρίνσκι (15/1), Τσόσιτς (9), Χουλτ (8). Μέσοι: Αϊντάρεβιτς (16), Βλαχομήτρος (1), Γαλανόπουλος (19), Γιόχανσον (8/1), Γιούσης (1), Κονέ (13/1), Μάνταλος (12/2), Μασούντ (12), Μοράν (7), Π.Ροντρίγκες (2), Σιμόες (20), Τρίστανσον (3), Χριστοδουλόπουλος (27/7). Επιθετικοί: Αλμέιδα (1/1), Αραούχο (23/11), Γιακουμάκης (11/1), Κλωναρίδης (12/1), Λιβάγια (27/8), Μεληκιώτης, Μπακασέτας (27/6). Η ΑΕΚ κατέκτησε για πρώτη φορά μετά από 24 χρόνια το πρωτάθλημα Ελλάδος. Στο ματς Ολυμπιακού - ΑΕΚ με σκορ 1-2 στις 4 Φεβρουαρίου την 20η αγωνιστική,υπήρξαν αντιδράσεις από τους παίκτες του Ολυμπιακού για την αποβολή για διαμαρτυρία του Μποτία στο τελευταίο λεπτό του αγώνα, ζητώντας από τον διαιτητή να σφυρίξει επιθετικό φάουλ στον Γιακουμάκη στο νικητήριο γκολ της ΑΕΚ. Έτσι ο Ολυμπιακός εκτός από το ματς έχασε και επιπλέον βαθμούς, αφού τιμωρήθηκε από τον αθλητικό δικαστή με αφαίρεση - 3 βαθμών για μερική είσοδο 50 διαμαρτυρόμενων οπαδών του στο τερέν μετά τη λήξη του αγώνα. Στη συνέχεια ακολούθησε μια σειρά από γεγονότα που καθόρισαν τον πρωταθλητή. Με αφορμή την ένοπλη είσοδο του Ιβάν Σαββίδη στον αγωνιστικό χώρο κατά την 25η αγωνιστική, η κυβέρνηση διέκοψε τη διεξαγωγή του πρωταθλήματος στις 12 Μαρτίου, ενώ η FIFA απείλησε να αποκλείσει τις ελληνικές ομάδες από τις διεθνείς διοργανώσεις. Το πρωτάθλημα πήρε άδεια να συνεχιστεί στις 27 Μαρτίου.Ο Παναθηναϊκός τερμάτισε στη χειρότερη θέση (11η) της ιστορίας του, έχοντας αντιμετωπίσει τεράστια οικονομικά προβλήματα. Στις 25 Φεβρουαρίου την 23η αγωνιστική, κατά την είσοδο των ομάδων στον αγωνιστικό χώρο για τον αγώνα ΠΑΟΚ-Ολυμπιακού στο γήπεδο της Τούμπας στη Θεσσαλονίκη, οπαδός του ΠΑΟΚ έριξε ρολό ταμειακής μηχανής στον προπονητή του Ολυμπιακού Όσκαρ Γκαρθία το οποίο και τον τραυμάτισε ελαφρά. Το συμβάν αυτό είχε ως αποτέλεσμα να μην ξεκινήσει το παιχνίδι και ο ΠΑΟΚ να μηδενιστεί στον αγώνα με τον Ολυμπιακό, που κατακυρώθηκε δικαστικά υπέρ του δεύτερου με 3-0, ενώ σε πρώτο βαθμό του επιβλήθηκε επιπλέον αφαίρεση τριών βαθμών, δύο αγώνες με κλειστές κερκίδες και πρόστιμο 30.000 ευρώ. Στις 11 Μαρτίου την 25η αγωνιστική, κατά τη διάρκεια του αγώνα ΠΑΟΚ-ΑΕΚ στην Τούμπα, ενώ ο αγώνας βρισκόταν στο 0-0, στο 89ο λεπτό ο ΠΑΟΚ σκόραρε, αλλά ενώ οι παίκτες, η διοίκηση και οι οπαδοί πανηγύριζαν για τη νίκη και την κατάκτηση του πρωταθλήματος, ο επόπτης και ο διαιτητής άλλαξαν την αρχική τους απόφαση και έκριναν ότι υπήρξε οφσάιντ ακυρώνοντας το τέρμα. Το γεγονός αυτό προκάλεσε αναβρασμό ανάμεσα στους παίκτες, στις κερκίδες και στη διοίκηση της ομάδας του ΠΑΟΚ και ο πρόεδρός της Ιβάν Σαββίδης εισέβαλε με τη συνοδεία άλλων μελών της ομάδας καθώς και ατόμων της ασφάλειάς του στον αγωνιστικό χώρο, εξαπολύοντας ύβρεις και απειλές προς τον διαιτητή. Σε φωτογραφίες που δημοσιεύτηκαν στη διάρκεια της διακοπής, έγινε αντιληπτό ότι ο Ιβάν Σαββίδης είχε περασμένο στην μέση του πιστόλι.Ο διαιτητής και οι παίκτες της ΑΕΚ, επικαλούμενοι την ασφάλεια της σωματικής τους ακεραιότητας αποχώρησαν από το γήπεδο και ο αγώνας δεν ολοκληρώθηκε ποτέ.Δύο μέρες μετά τον αγώνα, ο Ιβάν Σαββίδης προέβη σε γραπτή απολογία, ζητώντας συγνώμη για την ανάρμοστη συμπεριφορά του.Το γεγονός έγινε πρώτο θέμα στα ελληνικά ΜΜΕ, έχοντας αναφορές και στο εξωτερικό. Λόγω της εισβολής στον αγωνιστικό χώρο, ο Ιβάν Σαββίδης αναζητήθηκε μαζί με άλλα τέσσερα άτομα για να συλληφθεί εντός του πλαισίου του αυτοφώρου, κάτι που δεν κατέστη δυνατό. Η Πειθαρχική Επιτροπή της Super League αποφάσισε τον μηδενισμό του ΠΑΟΚ στον αγώνα με την ΑΕΚ (που κατακυρώθηκε δικαστικά υπέρ της δεύτερης με 3-0), την ποινή αφαίρεσης 3 βαθμών από εκείνο το πρωτάθλημα και 2 βαθμών από το πρωτάθλημα της νέας αγωνιστικής περιόδου. Παράλληλα επιβλήθηκε ποινή απαγόρευσης εισόδου του Ιβάν Σαββίδη σε γήπεδο για τρία χρόνια και πρόστιμο 100 χιλιάδων ευρώ, ενώ ο Λούμπος Μίχελ τιμωρήθηκε με απαγόρευση 90 ημερολογιακών ημερών και πρόστιμο 15 χιλιάδων. Τέλος, η ΠΑΕ ΠΑΟΚ τιμωρήθηκε με ποινή αποκλεισμού έδρας για 3 αγωνιστικές και πρόστιμο 63 χιλιάδων ευρώ. Η ΠΑΕ ΠΑΟΚ έκανε προσφυγή στο Διαιτητικό Δικαστήριο της ΕΠΟ, το οποίο όμως την απέρριψε. Στις συμμετοχές περιλαμβάνεται η σεζόν 2017-18 Note: Flags indicate national team as has been defined under FIFA eligibility rules. Players and Managers may hold more than one non-FIFA nationality. Πηγή: Super League 1 Ο Παναθηναϊκός ξεκίνησε το πρωτάθλημα με -2 πόντους λόγω υπαιτιότητάς του για την διακοπή του αγώνα με τον ΠΑΟΚ, στα πλέι-οφ της προηγούμενης περιόδου. 2 Από τον Παναθηναϊκό αφαιρέθηκαν τρεις συν τρεις (3+3) βαθμοί, σε εκτέλεση της υπ' αριθ. 35/03.04.2018 τελεσίδικης απόφασης του Διαιτητικού Δικαστηρίου Ποδοσφαίρου της ΕΠΟ. 3 Από τον Ολυμπιακό αφαιρέθηκαν τρεις (3) βαθμοί, λόγω εισόδου των οπαδών του στον αγωνιστικό χώρο και επεισοδίων μετά το τέλος του αγώνα με την ΑΕΚ, για την 20η αγωνιστική. 4 Απο τον ΠΑΟΚ αφαιρέθηκαν τρεις (3) βαθμοί, λόγω υπαιτιότητάς του για την διακοπή του αγώνα με την ΑΕΚ στο 89ο λεπτό, για την 25η αγωνιστική. Ο πίνακας δείχνει τις θέσεις των ομάδων μετά από κάθε αγωνιστική. Στην περίπτωση που κάποια αγωνιστική αναβληθεί και πραγματοποιηθεί μετά το πέρας άλλων αγωνιστικών τότε οι θέσεις συμπληρώνονται μετά από αυτές τις αγωνιστικές. Παράδειγμα Αν αναβληθεί η 13η αγωνιστική και πραγματοποιηθεί μεταξύ 15ης και 16ης αγωνιστικής τότε οι θέσεις των ομάδων μετά την 14η αγωνιστική φαίνονται στην 13η, της 15ης στην 14η και της 13ης στην 15η. Πηγή: Super League Πηγή: Super League1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδας Επίσημος ιστότοπος